<classify> WAZIRI wa Ardhi, Nyumba na Maendeleo ya Makazi, William Lukuvi amewataka watumishi wa idara hiyo kutoishia kupima, kupanga na kumilikisha ardhi bali wakusanye kodi ya ardhi.Amesema hayo jana jijini Mwanza wakati anafungua mafunzo ya siku mbili ya wataalamu 152 wa Tehama wa mikoa minane ya kanda ya Ziwa.Tafadhalini msiishie katika kupima, kupanga na kumilikisha ardhi, bali mshiriki kikamilifu katika kukusanya kodi ya pango la ardhi ili muweze kuvuka malengo ya ukusanyaji, alisema Waziri Lukuvi.Aliwataka watendaji hao wa ardhi kufanya kazi kwa weledi bila kumwogopa mtu yeyote, wala cheo ama wadhifa wake.Waziri Lukuvi alisema mafunzo hayo yanafuatia udhaifu wa muda mrefu kukusanya kodi ya pango la ardhi hivyo serikali imewapa mafunzo ya ukusanyaji wa kodi.Alisema lengo la wizara ni kuhakikisha kila mkoa una uwezo wa kushughulikia upatikaji wa hatimiliki ya ardhi badala ya kutegemea kanda, kwani ni usumbufu.Mkuu wa Wilaya ya Nyamagana, Dk Phili Nyimbi kwa niaba ya Mkuu wa Mkoa wa Mwanza, John Mongella alisema serikali imeboresha sekta ya ardhi na utoaji huduma kwa wananchi na taasisi.Alitoa mfano kama vile ukadiriaji na ulipaji wa kodi na ada mbali mbali kwa njia ya kielektroniki ikiwemo kupitia mitandao ya simu za mikononi.Alisema utoaji wa huduma za sekta ya ardhi ni muhimu kwa wananchi na kupitia mafunzo hayo anaamini changamoto zilizokuwepo zitatatuliwa.  <topic>: kitaifa 